Z A P I S N I K
20. sjednice Vijeća Mjesnog odbora Folnegovićevo naselje održane 26. siječnja 2023.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: /
Zapisnik vodi: Hrabren Dobrotić 

Vijeće nakon manjih korekcija jednoglasno prihvaća tekst Zapisnika 19. sjednice održane 19. prosinca 2022.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:
                                          D N E V N I    R E D:
1. Financijski plan MO Folnegovićevo naselje za 2023. godinu
2. Korištenje prostora MO Folnegovićevo naselje – zahtjev Gerontološkog centra
3. Aktualna komunalna problematika
4. Razno: izviješća, pitanja i prijedlozi

Ad.1. Financijski plan MO Folnegovićevo naselje za 2023. godinu.

Nakon rasprave,
 
Vijeće MO Folnegovićevo naselje jednoglasno  prihvaća
Financijski plan MO Folnegovićevo naselje za 2023. godinu  o čemu donosi
            
 
Z A K L J U Č A K
         o prihvaćanju Financijskog  plana MO Folnegovićevo naselje za 2023. godinu
         Financijski plan je sastavni dio ovog zaključka









FINANCIJSKI PLAN
Mjesnog Odbora Folnegovićevo naselje
za 2023.

Članak 1.
Financijski plan Mjesnog odbora Folnegovićevo naselje za 2023. (dalje u tekstu: Plan) sastoji se od:

PRIHODA:									90.400,00 EUR
RASHODA:									90.400,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	90.400,00

	6711
	PRIHODI ZA FINANCIRANJE RASHODA POSLOVANJA
	90.400,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	90.400,00

	Izvor 1.1. OPĆI PRIHODI I PRIMICI
	12.870,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	930,00

	Izvor 4.1. PRIHOD OD KOMUNALNE NAKNADE
	77.530,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	77.530,00

	 
	ODRŽAVANJE JAVNIH ZELENIH POVRŠINA
	48.120,00

	 
	ODRŽAVANJE NERAZVRSTANIH CESTA
	29.410,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.
 


Ad. 2. Korištenje prostora MO Folnegovićevo naselje – zahtjev Gerontološkog centra

	Vijećnici su dobili dokumente na razmatranje.
	Temeljem zahtjeva vezanog za korištenje prostorija MS, Vijeće Mjesnog odbora Folnegovićevo Naselje donosi

ZAKLJUČAK
o korištenju prostora MO Folnegovićevo naselje
u kojem odobrava korištenje istog  za potrebe Gerontološkog centra, odnosno Doma za starije osobe Peščenica, Zagreb u terminu srijedom od 14:00-15:30 i petkom od 14:00- 15:30 h.
 
Korištenje se odobrava na period  26.1.2023. do 31.12.2023.


Ad. 3.		Aktualna komunalna problematika

Sanacija platoa na Laurenčićevoj 8-8c
	Gradska četvrt Peščenica-Žitnjak poslala je upit vezan uz sanaciju platoa na Laurenčićevoj, ali još nemamo odgovor. Javnost će biti obaviještena o promjenama.

Sadnja stabala na Milke Trnine 1
	Još u prosincu 2021. godine izglasali smo potrebu za sadnjom stabala koja bi pružala hlad na začelju zgrade Milke Trnine 1, ali nismo dobili odgovor od Odjeka za zelenilo stoga VMO ponavlja
ZAKLJUČAK
o potrebi sadnji stabala na začelju zgrade Milke Trnine 1
Stanari zgrade Ulica Milke Trnine 1 poslali su zahtjev za pošumljavanjem začelja zgrade, ne bi li taj dio zgrade imao hlad kao nekada, kada su ondje bila stabla koja su zbog starosti i trulosti posječena, jer bez hlada im je ljeti neizdrživo, a stanarima je potrošnja električne energije za klima uređaje tijekom ljeta znatno porasla.

Odgojno-obrazovna ustanova Islamskog centra
	Predstavnici Islamskog centra s nositeljem projekta gospodinom Irhadom Meheljićem, prezentirali su projekt vijećnicima VGČ Peščenica-Žitnjak, a predstavit će ga i VMO Folnegovićevo naselje, Janko Matko i Savica-Šanci. Projekt će uključivati otvoreni trg, multimedijalnu dvoranu i srednju školu, te projektanti tvrde da novi centar neće uzrokovati povećanje prometa i opterećenje infrastrukture naselja.
	Vijećnik Slobodan Jurković se ne slaže s tom tvrdnjom, smatra da moramo spasiti prometnu situaciju u naselju, ali da riječ VMO neće imati mnogo utjecaja. Vijećnik Frane Čavka inzistira da riječ VMO mora itekako imati utjecaja na izvođenje projekta.
	Vijećnik Čavka ostao je zatečen vidjevši 8 velikih autobusa i 2 manja autobusa, krcat parking i automobile parkirane na zelenoj površini u blizini Islamskog centra. Navodi vrlo gust promet preko naselja, naročito na križanju Cilićeve i Gavelline te predlaže proglašenje dviju jednosmjernih cesta; Gavelline i Strozzijeve te obavezno desno skretanje iz Ulice Frana Krste Frankopana, bez mogućnosti lijevog skretanja u Folnegovićevo naselje. Predsjednica VMO Nikolina Krešo odgovara da nam za to treba izrada prometne studije kao podloge za izradu projektno-tehničke dokumentacije koja će riješiti prometne probleme u kvartu. I da se na tome inzistira i ukazuje na probleme koje imamo u kvartu i šire. 

Vrelovod
	Nakon kraće rasprave VMO Folnegovićevo naselje jednoglasno donosi
Z A K L J U Č A K
o potrebi sanacije dijela zelene površine na Laurenčićevoj ulici koja nije vraćena u prvobitno stanje nakon završetka radova na vrelovodu
 
Nakon sanacije vrelovoda u naselju, koji je obavljala tvrtka Palir, nije dobro odrađen nanos zemlje i prekopavanje na Laurenčićevoj ulici na sjevernom dijelu k. č. 617/1 (park) odmah uz k. č. 617/65 (parkirna mjesta).
	Na travnjaku se zadržava voda, stvara se blato, a taj dio livade služi i kao prolaz do parkirnih mjesta. Travnjak treba nasuti zemljom, napraviti drenažu i dovesti u prvobitno stanje.
	Nekad su na tom dijelu i bile pristupne pješačke staze prema parkirnim mjestima za koje tražimo da se obnove, recimo betonskim pločama 1x1,5 m između kojih je trava ili slično.

Hrvatska pošta
	VMO je slalo zahtjev prema HP-u da se uvedu dodatne smjene u pošti u Laurenčićevoj, no zahtjev je odbijen s objašnjenjem da HP prati stane te da bilježe pad broja korisnika. Upućuju korisnike na druge dvije obližnje poslovnice pošte, o čemu će stanovnici naselja biti obaviješteni na oglasnoj ploči MO i po mogućnosti poslovnice pošte.

Zrinjevac
	Zrinjevac je očistio staze i odvode od lišća, a Čistoća plato na atomskom skloništu.

Biciklistička staza
	Pri kraju je projekt biciklističke staze na Slavonskoj, koji je izmijenjen s obzirom na zahtjeve VMO. Staza zaobilazi drveće te čuva sve postojeće zelenilo na zelenoj površini.

ŠRC Folka	
Predsjednica VMO Nikolina Krešo izvještava VMO da se izrađuje Idejno rješenje uređenja novog ŠRC Folka. Kada nacrti bude gotovi i spremni za slanje na posebne uvjete i uvjete javnopravnih tijela i ostali vijećnici će ga dobiti na uvid i komentar. 

Ad. 4. 		Razno: izviješća, pitanja i prijedlozi

Slivnici i kanalizacijski otvori
	Vijećnica Bojana Stajčić upozorava da treba provjeriti jesu li očišćene lokacije na Laurenčićevoj, Milke Trnine i Sachsovoj, tvrdeći da je slivnike i kanalizacijske otvore kod škole u pravilu jako teško očistiti.

Parkirani automobili koji se ne miču
	Vijećnik Frane Čavka predlaže kontaktiranje komunalnog redara vezano uz 6-7 osobnih vozila koja zauzimaju parkirna mjesta, a nisu u voznom stanju ili se nikada s njih ne miču te traži uklanjanje tih vozila.

Dvorana Osnovne škole Lovre pl. Matačića
	Potpredsjednik VMO Hrabren Dobrotić izvještava članove VMO o sanaciji dvorane škole. Početak radova premješten je s 13. prosinca 2022. godine na 23. siječnja ove godine, jer je izvođač bio zauzet drugim projektom u Praškoj ulici. U strahu da izvođač ne odustane, što bi znatno produljilo projekt, naručitelj je prihvatio odgodu. Rok za izvođenje zahvata ostaje tri mjeseca od početka radova, ali s obzirom na veličinu zahvata, nadamo se da će do školskih praznika početkom travnja projekt biti gotov.
	Mole se stanovnici naselja za razumijevanje, jer na nekim školama u gradu koje su oštećene u potresu, još nisu ni počeli radovi, a počinju se obnavljati i bolnice što znači da je vrlo teško doći do izvođača radova.
	Vijećnik Frane Čavka smatra posljednji argument nevažećim te traži na uvid projektno-tehničku dokumentaciju, što će potpredsjednik Dobrotić pokušati ishoditi na sjednici Vijeća Školskog odbora.

Laurenčićeva – neboder
[bookmark: _GoBack]	Novi predstavnik stanara nebodera u Laurenčićevoj je gospodin Marijan Posarić te će vijećnici pokušati stupiti s njime u kontakt vezano uz spremnike za otpad koji nisu smješteni u smetlarnik unutar spomenute zgrade, nego se nalaze na ulici kod atomskog skloništa. Podsjećamo, vijećnici su bezuspješno pokušali stupiti u kontakt s prethodnim predstavnikom suvlasnika koji nije htio koristiti smetlarnik u zgradi, a stanovnici se žale na spremnike na ulici.

Dežurstvo
	VMO uskoro donosi novi plan dežurstava koji će biti izvješen na oglasnoj ploči.

Ovime je dnevni red iscrpljen.

Predsjednica zaključuje sjednicu u 19:00 sati.	
Zapisnik sastavili: Nikolina Krešo i Hrabren Dobrotić

KLASA: 024-08/23-003/212
URBROJ: 251-13-11-11/003-23-2
Zagreb, 26. siječnja 2023.
                                                                                                    Predsjednica
					                               Vijeća Mjesnog odbora
                                                                                           Folnegovićevo naselje                                                                                                	
					                                       Nikolina Krešo

